Jeklenke sicer nimajo odtisnjenega “roka uporabe”, a to še ne pomeni, da jih lahko uporabljamo neomejeno. Večina jeklenk je tlačno testiranih za obdobje 10 let, nato jim veljavnost poteče. Slednje lahko podaljšamo z izvedenimi periodičnimi tlačnimi preizkusi. Veliko nas ima doma še zmeraj oranžne jeklenke pri katerih je prav zaradi predhodno navedenih razlogov potrebno biti previden in jih čimprej preveriti oziroma zamenjati. Zelena plinska jeklenka je v primerjavi z oranžno lažja, to pa zagotavlja tudi nižji ogljični odtis pri transportu in izdelavi.